Maksim Vitorgan

Maksim Emmanuilovitš Vitorgan (vene keeles Максим Эммануилович Виторган; sündinud 10. septembril 1972 Moskvas) on Venemaa näitleja (teatri- ja filminäitleja).

Ta lõpetas 1993. aastal  Moskvas GITIS-e. Ta töötas  näitlejana aastatel 1993–1999 Moskva Noorsooteatris ja 1999–2001 Lenkomis. 2001. aastal võttis Oleg Tabakov ta  Tšehhovi-nimelise Moskva Kunstiteatri näitlejaks.

Ta on tegutsenud telesaadete lavastajana ja telesaatejuhina, samuti osa võtnud mitmest tõsielusarjast. Filmis hakkas ta sagedamini mängima 2000. aastatel. Kokku on ta mänginud enam kui 60 mängufilmis.

Isiklikku
Maksim Vitorgan on pärit näitlejate perekonnast. Nii isa Emmanuil Vitorgan kui ka ema Alla Balter (suri 2000. aastal) on pälvinud Venemaa rahvakunstniku aunimetuse. Rahvakunstnik on ka Maksimi nõbu dirigent Mark Gorenštein.

Maksim Vitorgani esimesest abielust näitleja Viktorija Verbergiga on tal tütar Polina (sündinud 1996) ja poeg Daniil (2000). Kolmandast abielust ajakirjanik ja telesaatejuht Ksenija Sobtšakiga on tal poeg Platon (sündinud 2016).

Viited

Välislingid

Максим Виторган. kinopoisk.ru
Ksenija Sobtšaki mees Delfile: ärge muretsege, Venemaa järgmine president on Vladimir Putin. epl.delfi.ee, 4. detsember 2017

Kategooria:Venemaa näitlejad
Kategooria:Sündinud 1972